టొరంటో
టొరంటో నగరం మొత్తం వైశాల్యం 630 చదరపు కిలోమీటర్లు.ఉత్తర మరియు దక్షిణ భాగం 21 కిలోమీటర్ల పొడవు,తూర్పు మరియు పడమర భాగాలు 
43 కిలోమీటర్ల పొడవు ఉంటుంది.ఒంటారియా ఈశాన్య భాగంలో 46 కిలోమీటర్ల పొడవున జలతీరం ఉంది.నగరానికి దక్షిణంలో ఒంటారియా సరసు,పడమట "ఎటోబైకోక్ క్రీక్" (క్రీక్ అంటే ఆంగ్లంలో జలపాతం) మరియు "హైవే 427 " రహదారి,ఉత్తరంలో "స్టీల్స్ అవెన్యూ " తూర్పులో "రోగ్ నది" సరిహద్దులుగా ఉన్నాయి.
డెట్రాయిట్
నగరంలోని హామ్ట్రాక్ మరియు హైలాండ్ పార్కుల ప్రాంతాలను పూర్తిగా చుట్టి డెట్రాయిట్ ప్రవహిస్తూ ఉంది. నగరానికి ఈశాన్యంలో సంపన్నులు అధికంగా నివాసమున్న "గ్రాస్ పాయింట్ " ఉంది. "ది డెట్రాయిట్ రివర్ ఇంటర్నేషనల్ విల్డ్ లఫ్ రెఫ్యూజ్ " ప్రాంతం ఉత్తర అమెరికాలోని ఒకే ఒక అంతర్జాతీయ వన్యమృగ సంరక్షణ భూభాగం. మహానగర కేంద్రంలో ప్రతిష్ఠితమై ఉన్న ఈ సంరక్షణ కేంద్రం దీవులు, నదీతీర చిత్తడి నేలలు, పచ్చిక బయళ్ళు, జలచరాలతో సమ్మిశ్రితమై 48 నది మరియు వెస్ట్రన్ లేక్ ఎర్రీ తీరం వెంట వ్యాపించి ఉన్న సుందర ప్రాంతమిది. నగరాన్ని కలుపుతూ మూడు రహదార్లు దాటి పోతుంటాయి.అమెరికా మరియుకెనడా ల సరహద్దులలో ఉన్న ప్రధాన అమెరికా నగరం డెట్రాయిట్ మాత్రమే. నగరంలో సరిహద్దులు దాటటానికి నాలుగు మార్గాలు ఉన్నాయి. "ది అంబాసిడర్ బ్రిడ్జ్" మరియు డెట్రాయిట్ వండ్సర్ టన్నెల్ గుండా వాహనాలలో వెళ్ళే సదుపాయం ఉంది. 'మిచిగాన్ సెంట్రల్ రైల్వే టన్నెల్ " మార్గంలో రైలుద్వారా కెనడాను చేరుకోవచ్చు. నాల్గవ మార్గంలో "విండ్సర్ సాల్ట్ మైన్ "మరియు జంగ్ ఇలాండ్ ప్రాంతం నుండి డెట్రాయిట్ విండ్సర్ ట్రక్ ఫెర్రీ లద్వారా కెనడాను చేరుకోవచ్చు. 15,00 ఎకరాలలో విస్తరించి ఉన్న విండసర్ సాల్ట్ మైన్ సముద్ర తీరానికి 1,100 అడుగుల లోతు వరకు ఉంటుంది.డెట్రాయిట్ సాల్ట్ మైన్ రోడ్ల పొడవు 100 మైళ్ళు.